


PARLAMENTUL  ROMÂNIEI
CAMERA DEPUTAŢILOR
	COMISIA JURIDICĂ, DE  DISCIPLINĂ  
ŞI IMUNITĂŢI
	                                Bucureşti, 19 aprilie 2012
    Nr. PL –x 65/2012


RAPORT
asupra  proiectului de Lege pentru modificarea şi completarea alin. (5) al art. 21 din Legea nr. 10/2001 privind regimul juridic al unor imobile preluate abuziv în perioada 6 martie 1945 – 22 decembrie 1989
              În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru modificarea şi completarea alin. (5) al art. 21 din Legea nr. 10/2001 privind regimul juridic al unor imobile preluate abuziv în perioada 6 martie 1945 – 22 decembrie 1989, trimis cu adresa nr. PL- x 65 din 10 aprilie 2012 şi  înregistrat cu nr. 31/241 din 11 aprilie 2012.
               Senatul, în calitate de primă Cameră sesizată, a adoptat  iniţiativa legislativă în şedinţa din 2 aprilie 2012, în condiţiile art. 75 alineatul (2) teza a III-a din Constituţia României, republicată.
             Potrivit prevederilor art. 75 din Constituţia României, republicată, şi ale art. 92 alin.(9) pct. 2 din Regulamentul Camerei Deputaţilor, republicat, Camera Deputaţilor  este  Cameră decizională. 
             Propunerea legislativă are ca obiect de reglementare modificarea alin. (5) al art. 21 din Legea nr. 10/2001 privind regimul juridic al unor imobile preluate abuziv în perioada 6 martie1945 – 22 decembrie 1989, republicată, cu modificările şi completările ulterioare, în sensul că, până la soluţionarea procedurilor administrative şi, după caz, judiciare, generate de aplicarea prevederilor acestei legi, sub sancţiunea nulităţii absolute, sunt interzise numai înstrăinarea, concesionarea, locaţia de gestiune, asocierea în participaţiune, ipotecarea, schimbarea destinaţiei, precum şi grevarea sub orice forma a bunurilor imobile notificate potrivit prevederilor legii, cu excluderea închirierii sau subînchirierii în beneficiul unui nou chiriaş.
             Consiliul Legislativ, prin avizul nr. 1090 din 14 octombrie 2011, a avizat favorabil iniţiativa legislativă, cu observaţii şi propuneri.
             Guvernul, prin punctul de vedere transmis cu adresa nr. 2678 din 22 noiembrie 2011,  nu susţine adoptarea acestei iniţiative legislative, întrucât, prin închirierea locuinţelor ce urmează să fie restituite foştilor proprietari această problemă nu ar fi soluţionată, ci s-ar transfera sarcina protecţiei sociale a acestei categorii defavorizate de la stat către persoanele cărora li se vor retroceda imobilele.
              În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat propunerea legislativă, expunerea de motive şi documentele ce o însoţesc, în şedinţa din 18 aprilie 2012. 
              La dezbateri au fost prezenţi 13 deputaţi, din totalul de 23 membri ai Comisiei juridice, de disciplină şi imunităţi . 

              În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de  adoptare a proiectului de Lege pentru modificarea şi completarea alin. (5) al art. 21 din Legea nr. 10/2001 privind regimul juridic al unor imobile preluate abuziv în perioada 6 martie 1945 – 22 decembrie 1989, cu amendamentele admise, aşa cum sunt redate în Anexa la prezentul raport.
                 În raport cu obiectul şi conţinutul reglementării, propunerea legislativă face parte din categoria legilor organice.
                     PREŞEDINTE,                                     





SECRETAR,
                      Daniel BUDA                           





Gabriel ANDRONACHE
Consilier, Iuliana Fuiorea
PL x 65/2012
ANEXA
	Nr. crt.
	Text din Legea nr. 10/2001
	Text Senat
	Text propus de comisie

(autorul amendamentului)
	Motivare

	1.
	LEGE
nr. 10 din 8 februarie 2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989

	     LEGE
pentru modificarea şi completarea alin. (5) al art. 21 din Legea nr.10/2001 privind regimul juridic al unor imobile preluate abuziv în perioada 6 martie 1945 – 22 decembrie 1989
	LEGE
pentru modificarea alin. (5) al art. 21 din Legea nr.10/2001 privind regimul juridic al unor imobile preluate abuziv în perioada 6 martie 1945 – 22 decembrie 1989.

Autor: Comisia juridică
	

	2.
	
	Articol unic - Modificarea şi completarea alin.(5) art.21 din Legea nr.10/2001 privind regimul juridic al unor imobile preluate abuziv în perioada 6 martie 1945-22 decembrie 1989:
	Articol unic – Alineatul (5) al articolului 21 din Legea nr.10/2001 privind regimul juridic al unor imobile preluate abuziv în perioada 6 martie 1945-22 decembrie 1989, republicată în Monitorul Oficial al României, Partea I, nr. 798 din 2 septembrie 2005, cu modificările şi completările ulterioare, se modifică şi va avea următorul cuprins:
Autor: Comisia juridică
	

	3.
	
	Art. 21.- (5) se modifică şi se completează după cum urmează:
"Sub sancţiunea nulităţii absolute, până la soluţionarea procedurilor administrative şi, după caz, judiciare, generate de prezenta lege, este interzisă înstrăinarea, concesionarea, locaţia de gestiune, asocierea în participaţiune, ipotecarea, schimbarea destinaţiei, grevarea sub orice formă a bunurilor imobile terenuri şi/sau construcţii modificate potrivit prevederilor prezentei legi."
	Art. 21.- (5) se modifică şi se completează după cum urmează:
"Sub sancţiunea nulităţii absolute, până la soluţionarea procedurilor administrative şi, după caz, judiciare, generate de prezenta lege, este interzisă înstrăinarea, concesionarea, locaţia de gestiune, asocierea în participaţiune, ipotecarea, schimbarea destinaţiei, grevarea cu sarcini, sub orice formă a bunurilor imobile terenuri şi/sau construcţii modificate potrivit prevederilor prezentei legi."
Autor: Comisia juridică
	


Consilier,

Iuliana Fuiorea

